Gianluigi Donnarumma

Gianluigi Donnarumma (s. 25. helmikuuta 1999 Castellammare di Stabia) on italialainen jalkapalloilija, joka on pelipaikaltaan maalivahti. Hän edustaa Ligue 1:ssä pelaavaa PSG:tä. 

Donnarumma on Milanin kasvatti. Hän debytoi seuran edustusjoukkueen paidassa lokakuussa 2015 Serie A:n ottelussa US Sassuoloa vastaan. Hän on pelannut Milanissa kuuden kauden aikana 215 Serie A -ottelua ja 16 Eurooppa-liigan ottelua.

Donnarumma on pelannut Italian alle 15-, 16-, 17- ja 21-vuotiaiden maajoukkueissa yhteensä yli 20 ottelua. Hän pelasi alle 17-vuotiaiden EM-kilpailuissa 2015 Italian kaikki ottelut. Italian miesten maajoukkueessa hän pelasi ensimmäisen kerran vuonna 2016 ja on pelannut joukkueessa kaikkiaan 36 maaottelua. Kesän 2021 EM-kilpailuissa hän oli Italian ykkösmaalivahti ja voitti Euroopan-mestaruuden. Loppuottelu Englantia  vastaan ratkesi rangaistuspotkukilpailussa, jossa Donnarumma torjui kaksi laukausta ja yksi englantilainen epäonnistui osuessaan tolppaan.  Donnarumma valittiin EM-turnauksen parhaaksi pelaajaksi.

Donnarumman veli Antonio Donnarumma on myös jalkapallomaalivahti ja kuuluu AC Milanin miehistöön.

Lähteet 

Italialaiset jalkapallomaalivahdit
Vuonna 1999 syntyneet
Elävät henkilöt